AUR organizează un protest, astăzi în Capitală. Ce restricții de trafic vor fi, sâmbătă la prânz
Alianța pentru Unirea Românilor a anunțat că organizează sâmbătă, în Piața Universității, „cel mai mare miting” împotriva Guvernului condus de Marcel Ciolacu, iar apoi oamenii vor pleca în marș spre Piața Victoriei, unde va fi amenajată o scenă, a anunțat partidul. POT a anunțat, prin vocea președintei formațiunii, Ana Maria Gavrilă, într-un mesaj video pe Facebook, că va fi la manifestația din fața Palatului Victoria de la ora 15.00. Brigada Rutieră a precizat că vor fi restricții de trafic, în intervalul 13.00 - 14.00, perioada în care participanții la protest se vor deplasa pe una dintre benzile de circulație, sub îndrumarea forțelor de ordine, pe traseul Piața Universității – Bd. Nicolae Bălcescu – Piața Romană – Bd. Gheorghe Magheru – alveola centrală din Piața Victoriei.